**CAIET DE SARCINI**

**ACHIZIȚIE SERVICII DE ORGANIZARE EVENIMENTE**

**POLIJOBS – TÂRG DE CARIERE 2022**

**CUPRINS**

[CAP. I – CONTEXTUL ACHIZIȚIEI DE SERVICII](#Cap1)

[CAP. II – CERINȚE MINIME PRIVIND SERVICIILE SOLICITATE](#Cap2)

[II.1. – Cerințe generale](#Cap2_1)

[II.2. – Cerințe (specificații) tehnice specifice](#Cap2_2)

[II.3. – Obligații care revin prestatorului de servicii](#Cap2_3)

[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cap3)

[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cap4)

**[CAP. I. CONTEXTUL ACHIZIȚIEI DE SERVICII](#Cuprins)**

Universitatea POLITEHNICA din București (U.P.B.) își asumă misiunea de a pregăti specialiști în diferite domenii tehnice, capabili de a utiliza cunoștințe științifice, tehnice și cultural-umaniste valoroase, de a contribui la progresul tehnologic, economic și social-cultural al societății românești și al lumii contemporane.

În acest context general, achiziția privind serviciile de organizare evenimente este necesară pentru buna desfășurare a evenimentului TÂRGUL DE CARIERE POLIJOBS.

**TÂRGUL DE CARIERE** **POLIJOBS** – un târg de job-uri care pune în contact companiile cu studenți implicați și pasionați, care oferă firmelor modalitățile ideale de a se prezenta și de a-i încuraja pe viitorii ingineri aflați în căutarea unui loc de muncă și care conectează companii inovatoare cu unii dintre cei mai străluciți studenți din țară.

Cea de a V-a ediție a Târgului de cariere POLIJOBS se reîntoarce într-un format nou, cu o gamă largă de servicii și resurse de recrutare, care să se plieze pe nevoile companiilor, și cu o serie de beneficii care cu siguranță vor contribui la îmbunătățirea rezervei de talente și la creșterea brand-ului companiilor în campusul UPB.

Festivalul se adresează reprezentanților companiilor și studenților Universității POLITEHNICA din București și va fi organizat în campusul UPB, în perioada 16 – 17 noiembrie 2022.

[**CAP. II – CERINȚE MINIME PRIVIND SERVICIILE SOLICITATE**](#Cuprins)

**[II.1. Cerințe generale](#Cuprins)**

Prezentul capitol reglementează regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile autorității contractante, pentru asigurarea serviciilor.

Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini, va determina declararea neconformității ofertei respective și, în consecință, respingerea acesteia.

Serviciile care fac obiectul prezentului Caiet de sarcini vor fi prestate cu respectarea condițiilor minime din prezentul caiet de sarcini.

**NOTĂ:** Vor fi acceptate ofertele care oferă performante egale sau superioare celor specificate.

**[II.2. Cerințe (specificații) tehnice specifice](#Cuprins)**

**Obiectiv:** Prestarea serviciilor de organizare evenimente pentru Târgul de Cariere POLIJOBS, la care sunt așteptate să participe peste 8.000 persoane.

**Locație:** Universitatea POLITEHNICA din București (Splaiul Independenței nr. 313, Sector 6, București).

**Descriere:** Evenimentul se va desfășura pe parcursul a 2 zile. Prestatorul are obligația de a asigura servicii de organizare evenimente pentru cele 2 zile de eveniment, în intervalul orar 09:00 – 17:00.

Echipamentele tehnice necesare organizării evenimentului vor fi puse în funcțiune de către personalul propriu al prestatorului, care va asista pe toată perioada de desfășurare a festivalului.

**Personal:** Prestatorul va asigura personalul pentru montarea și punerea în funcțiune a echipamentelor.

**Transport:** Prestatorul va asigura transportul pentru echipamente și pentru personalul propriu.

**Servicii solicitate pentru organizarea evenimentului:**

|  |  |  |
| --- | --- | --- |
| **Nr. Crt.** | **Servicii:** | **Descriere** |
| 1 | SCENOTEHNICĂ | * Portal de susținere ecran led cu dimensiunea 8x6m din structură de schelă modulară cu 4 laturi de 50x50cm heavy duty, prevăzut cu motoare de ridicare de 1 tonă, ușor de controlat; * Podină de scenă cu dimensiunea 6x4x0,6m, cu 2 scări de acces. |
| 2 | INSTALAȚIE DE SUNET | * Sistem de sunet compus din 8 de boxe active pe stativ cu o putere minimă de 750w. Boxele vor trebui să fie desfășurate în întreaga locație și în sălile de conferințe. Toate boxele vor fi prevăzute cu stativ; * 2 Mixere de sunet digitale cu minimum 32In/16Out, cu opțiune de Matrice; * 2 Seturi de câte 2 microfoane wireless handheld cu sistem de amplificare semnal și antene suplimentare. Microfoanele wireless trebuie să poată funcționa pe distanțe cuprinse între 50 și 200m; * Set de 2 microfoane wireless headset skincolor cu sistem de amplificare semnal și antene suplimentare. Microfoanele wireless trebuie să poată funcționa pe distanțe cuprinse între 50 și 200m; * 2 microfoane de tip desk cu fir care vor fi amplasate pe pupitrul de vorbitor; * Sursa de redare pentru materialele audio (laptop, USB Player); * Sistem de distribuție semnal audio pentru televiziuni, radio (PRESS BOX) cu minim 2 In stereo și 2 x 16 Out. Sistemul va fi conectat la mixerul de sunet de la regia principală. |
| 3 | ECHIPAMENTE DE LUMINI | * Comandă de lumini DMX cu minim 2048 universuri, prevăzută cu 2 monitoare touchscreen și interfață cu fadere motorizate și cu node/splitter cu conexiune ARTNET; * 8 capete mobile inteligente de tip wash, cu led RGBW putere minimă de 750W, 1:5 zoom motorizat, funcție de rotire a lentilelor frontale (beamtwister effect), controlabile DMX, 36 culori + alb, funcție strobo; * 8 capete mobile hybrid (wash-beam-spot), cu lampă 470w HRI, luminozitate 2.200.00 lx, funcție zoom motorizat 1,8 – 42 grade, compoziție CMY, gobo static și rotativ, 12 flower effects; * 16 aparate de lumină arhitecturală cu led 120x15W RGBW, cu luminozitate de minim 4000lx pentru fiecare led, 12 zone de control, posibilitate efecte matriceale și efect de strobo. |
| 4 | ECHIPAMENTE MULTIMEDIA | * 1 ecran led, dimensiune minimă 7x3,5m, cu rezoluție maximă 3.9 pixel-pitch și luminozitate de minimum 5000 capabil să redea poze, prezentări, texte și imagini animate montat pe portal de schelă. Ecranul va trebui să fie prevăzut cu procesor cu intrări multiple SDI, DVI, HDMI și cu rezoluții multiple; * Regie video prevăzută cu media server, mixer video 4K cu minimum 8 intrări SDI, HDMI și NDI, talkback, HDD player recorder 4K, mixer audio digital minimum 6 intrări, convertoare SDI-HDMI, sistem de streaming live; * 1 Media server capabil să redea animații grafice, poze, texte, logo-uri pentru portalurile cu led; * 3 camere video rezoluție 4K motorizate prevăzute cu controller la regia tehnică și ieșiri HDMI, SDI și NDI; * 1 sistem de travelling motorizat cu lungime de 3m, cu posibilitate de control și funcție AUTO TIME, AUTO SPEED; * 8 ecrane plasmă/LCD, diagonală minimă 65”, cu stativ, prevăzute cu media player Raspberry Pi 4K. |
| 5 | ELECTRICĂ | * Sisteme de distribuție curent trifazic 400A – 250A – 125 - 63A – 32A – 16A; * Grup electrogen minimum 200 Kva și carburant pentru toată perioada de funcționare, inclusiv pentru zilele de montare, demontare și probe; * Cabluri de 63A, 50m, 6 bucăți; * Cabluri 32A, 20m, 20 bucăți; * Cabluri 32a, 10m, 20 bucăți; * Prelungitoare 230, 10m, 3 prize, 50 bucăți; * Prelungitor 5m, 50 bucăți; * Distribuție 63a-32a, 4 buc.; * Distribuție 32a-220v, 16 buc. |
| 6 | ACCESORII | * Sisteme de protecție pentru cabluri electrice și de sunet pentru a evita accidentările, ținând cont de fluxul mare de persoane pe perioada evenimentului. Necesar minimum 60m; * Mochetă roșie 200m, lățime 2m; * Stâlpișori de delimitare cu cordon – 20 buc. |
| 7 | PERSONAL TEHNIC ȘI TRANSPORT ECHIPAMENTE | * Personal tehnic calificat pentru montarea, demontarea și operarea echipamentelor de sunet și electrice, după cum urmează: * 1 inginer de sunet; * 2 tehnicieni de sunet; * 2 tehnicieni de lumini; * 2 electricieni; * 2 operatori video; * 4 tehnicieni video; * 1 regizor montaj; * 2 riggeri; * 4 tehnicieni scenotehnică; * 6 manipulanți; * Transport echipamente și personal tehnic în și din locație. |

Prestatorul va trebui să prezinte în cadrul ofertei modul de organizare a activităţii sale pentru a respecta obiectul contractului. De asemenea, va descrie detaliat metodele folosite pentru îndeplinirea şi respectarea pachetului de servicii. Descrierea trebuie să fie suficient de clară astfel încât să se poată identifica rezultatele pentru fiecare activitate.

**[II.3. – Obligații care revin prestatorului de servicii](#Cuprins)**

Prestatorul are obligația de a executa serviciile prevăzute în contract cu profesionalism și promptitudine în conformitate cu prevederile caietului de sarcini.

Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.

Prestatorul are obligația să anunțe autoritatea contractantă/achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.

Prestatorul este pe deplin responsabil pentru execuția serviciilor.

**[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cuprins)**

Prin Propunerea Tehnică depusă, ofertantul are obligația de a face dovada conformității serviciilor care urmează a fi prestate cu cerințele prevăzute în Caietul de sarcini.

Prin Propunerea Tehnică, ofertanții vor prezenta descrierea detaliată a serviciilor ofertate, precum și alte informații considerate semnificative pentru evaluarea corespunzătoare a propunerii tehnice.

Prin Propunerea Tehnică, în ceea ce privește descrierea tehnică a serviciilor, ofertanții vor trebui să demonstreze corespondența strictă a acestora cu specificațiile tehnice solicitate de autoritatea contractantă.

În urma evaluării tehnice, vor fi considerate admisibile numai acele oferte care îndeplinesc elementele obligatorii, conform specificațiilor din caietul de sarcini al achiziției.

**[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cuprins)**

Plata contravalorii serviciilor prestate se va face în lei, pe baza facturii fiscale, cu ordin de plată, după prestarea și recepția serviciilor.

Plata serviciilor prestate se va efectua în termen de maxim 30 de zile de la primirea de către Achizitor a facturii emise de Ofertant la încheierea perioadei serviciilor prestate, încheiere consemnată prin recepția calitativă și cantitativă a serviciilor.

Recepția serviciilor va fi consemnată printr-un proces verbal de recepție întocmit în două exemplare, unul pentru Achizitor și unul pentru Prestator.

Documente care vor însoți factura: procesul verbal de recepție.

**Întocmit,**

**Moisescu Ștefan**

Șef birou

Biroul Logistică